MFEC ผนึก J Ventures พัฒนาระบบการชำระเงิน
MFEC ผนึก J Ventures พัฒนาระบบการชำระเงิน "Payment Gateway Solution"
26 มิ.ย. 2561

นายศิริวัฒน์ วงศ์จารุกร (ที่ 2 จากซ้าย) ประธานกรรมการบริหาร และกรรมการผู้จัดการใหญ่ บริษัท เอ็ม เอฟ อี ซี จำกัด (มหาชน) หรือ MFEC ลงนามบันทึกข้อตกลงความร่วมมือทางธุรกิจกับ นายธนวัฒน์ เลิศวัฒนารักษ์ (ที่ 2 จากขวา) ประธานเจ้าหน้าที่บริหาร บริษัท เจ เวนเจอร์ส จำกัด หรือ JVC ในโอกาสที่ MFEC เข้ามาพัฒนาโซลูชั่นระบบการชำระเงิน “Payment Gateway Solution” ซึ่งเป็นชิ้นส่วนสำคัญของระบบ JFIN Decentrailized Digital Platform (JFIN DDLP) ให้แก่ JVC ช่วยเพิ่มความสำเร็จและลดระยะเวลาในการพัฒนาระบบดังกล่าว
โดยคาดว่าระบบชำระเงินจะแล้วเสร็จพร้อมเริ่มใช้งานในเดือนตุลาคม 2561 นี้ และนับเป็นจุดเริ่มต้นของความร่วมมืออื่นๆ อีก โดยมี นายธนกร ชาลี (ซ้ายสุด) ประธานเจ้าหน้าที่ฝ่ายปฏิบัติการ MFEC และ นายเอกชัยสุขุม วิทยา (ขวาสุด) รองประธานเจ้าหน้าที่บริหาร JVC ร่วมถ่ายภาพเป็นที่ระลึก ณ อาคาร เอสเจ อินฟินิท วัน บิสซิเนส คอมเพล็กซ์ เมื่อเร็วๆนี้